AJAKOHAST OTSE TAEVAST
Vaatad saadet "Ajakohast otse taevast"
ja täna oleme me nö kodustuudios. - Kas pole tore? - On.
See on tõeliselt tore.
Tere tulemast meile!
Tore, et tulid!
Meil läheb kõik hästi, sest Jumal aitab meid päevast päeva
ja loodetavasti kehtib sama sinugi puhul.
Loodame südamest,
et leiad me saatest igakord midagi ajakohast
ja et Jumal kõnetab sind.
Jumala kõnetus on see kõige olulisem,
sest kuuldes Jumala häält, saab me usk värskendatud
ja hakkab kasvama.
Jumal on hea ja Ta tahab, et meil läheks alati igatpidi hästi.
Ilma Jumala headuseta oleks kõik tühine.
Kuid siin on üks CD, mille paar aastat tagasi välja andsid.
Kui sa veel noor või noh - noorem olid,
siis sa laulsid väga palju.
No ikka märgatavalt noorem.
Sa laulsid palju nii jumalateenistustel kui ka tänavatel ja turgudel,
kasutades laulu kui evangeliseerimisvahendit.
See oli see aeg mu elus,
kus Jumal tõesti kui pitseeris mu enesele.
Tolleaegses Maranata ärkamises lauldi palju
ja meil oli täishoog sees.
Paljud olid ehk isegi mures,
kuna nende jaoks tundus see pisut liiga ilmaliku muusikana,
kuid see oli jah see aeg, kus hakkasime laulma ja mängima.
Mäletan veel sedagi, kui lapsed olid alles väikesed,
kuid me käisime pea iga laupäev koos väljas laulmas
ja evangeliseerimas,
palvetades inimeste eest.
Ja vahel ka sagedamini kui vaid laupäeviti.
See oli selline aeg, kus vaid elasimegi selle kõige nimel.
Sattusime kord isegi ühe päevalehe esikaanele,
kus üks me vend müüs plaate ja teine laulis ning mängis akordioni.
Kuid nüüd on sul oma CD "Kristlane olen"
ja sa kuulutad nüüd selle CD kaudu.
Selle CD tegemine oli mu suur unistus.
Ma küll salvestasin ka paar helikandjat nö noorpõlves nagu Pia ennist mainis.
70'ndate lõpus esimese, mille pealkiri oli:
"Håkan Westergård laulab evangeeliumi"
ja siis 80'ndate alguspoolel käisime me Ameerikas,
kus oli hästi tuntud Rootsi evangelist Pelle Carlson,
kes oli abiellunud ja kolinud naisega Kaliforniasse.
Nad ostsid seal endale stuudio, tootes seal helisalvestisi,
nii et me salvestasime seal ka ühe plaadi,
mille pealkiri oli "Lõikusaeg".
Ja nüüd siis see kolmas plaat, mis on salvestatud Elu Sõnas.
Julgustame sind ostma selle endale, kui sul seda veel pole.
See on hea plaat.
See on ka kooskõlas kogu me õpetusega
ehk siis me õpetame ka laulu kaudu.
"Sa oled see, keda Jumala Sõna ütleb sind olevat."
"Kõik, mida vajan, saan Jumala käest."
"Usu vaid."
"Ülistan, halleluuja!", "Kohtasin Jeesust".
"Kolgata veres on vägi".
Ja siis on ka mõni laul inglise keeles: "Tee taevasse" ja "Halleluuja ikkagi".
Lisaks sellele oled sa olnud pikki aastaid ka koguduse pastor
ja mitte ainuüksi evangelist.
Oled juhtinud kogudust jne.,
nii et sa vast tead juhtimisest üht koma teist.
No ma vähemalt loodan, et tean
kõige selle põhjal, mida oleme aastakümneid teinud.
Usun, et mu põhikutsumus on siiski olla evangelist
ehk siis mu sõnum on suunatud eelkõige väljapoole.
Kuid Jumal on andnud ka armu
olla pastoriks ja juhiks kasvavas koguduses
nii headel kui halbadel aegadel.
See oli kindlasti üks parimaid aegu me elus,
kui saime teenida ka selles vallas.
Me kolisime Turu linna.
Sina, kes sa meid tunned, sa ka tead, et me oleme pärit Soomest,
kuigi aegajalt küsitakse meilt ikka, kust maalt me tuleme?
Nii on ka tore alati vastata, et oleme Soomest.
Oleme sündinud Soomes,
kuigi elasime ka paarikümne aasta jagu Rootsis,
kolides seejärel tagasi Soome.
Jumal kutsus meid tagasi Soome rajama siia kogudust, mida ka tegime.
Jumal andis mulle armu olla pikka aega selle juhiks.
Õnneks oli meil muidugi ka abilisi
ja meil oli pea 10. aastat eriti tubli abipastor,
kes oli meile suureks abiks ja inspireeris meid mitmel erimoel.
Mingi aeg oli ka me poeg Joonatan selle koguduse pastoriks,
kuid viimastel aastatel on seda rolli täitnud Sami Hartikainen,
olles siis Turu Elu Sõna koguduse pastoriks.
Nii see on kõik olnud.
Keegi on öelnud kord, et tark õpib oma vigadest,
samas kui rumal ei õpi oma vigadestki.
Samas on see igati normaalne õppida oma vigadest,
sest mitte keegi pole täiuslik.
Küll aga katab Jumala arm paljugi sellist, mis pole täiuslik.
Nii et, alustasin koguduse juhina ja sa olid samuti kaasatud sellesse.
Me palvetasime ja tegime tööd ning Jumal lasi kogudusel kasvada.
Eks selleski ole olnud erinevaid aegu,
sest asjad võivad liikuda nii üles- kui allamäge.
Üks osa me tegevusest on olnud "Leivatuba"
ehk leivatoa õhtud,
kuna Jumal ütles meile juba algusest peale,
et me kogudus peab olema relvaladu, armastuse oaas ja leivatuba.
Arvasime algul, et leivatuba tähendab Jumala Sõna õpetamist
ja meil oli ka piiblikool, mille päris paljud inimesed läbisid.
Kuid siis märkasime, et meil olid korralikud ruumid
ja meil oli ka võimekust, kuna Pia on suurepärane kokk,
mistõttu olime võimelised toitma näljaseid
ja inimesi, kel polnud palju võimalusi elus.
Nii said nad aastaid tagasi
käia korra nädalas me koguduses söömas.
Mingil hetkel see asi küll lõppes,
kuid siis andis Jumal meile uut jõudu alustada leivatoa õhtutega
kolmapäeva õhtuti.
Seal käib korraga kümneid ja kümneid inimesi.
Ja nad on näljased nii Jumala Sõna kui tavalise leiva järele.
Samas oleme tõesti üllatunud, et nad ei tule ainuüksi tavaleiva pärast
sest osad neist tulevad juba 1-1,5 tundi varem
ja võtavad ka osa me palveajast.
Oleme lubanud kõigile, kes seal kolmapäeviti käivad,
et nad kuulevad seal alati Jeesusest.
See on meie jaoks auasi jagada neile ka eluleiba Jeesuse näol.
See koosviibimine kestab keskmiselt tund aega -
vahel rohkem, vahel vähem,
kuid tund on see mõõdupuu.
Ja seal pole mingit kauplemist - me räägime Jeesusest, Kolgatast,
Jeesuse valatud verest, ülestõusmisest, tervenemisest
ja eelkõige muidugi päästest.
Nii on seal ka olnud inimesi,
kes on võtnud Jeesuse vastu oma ellu.
Nad on saanud päästetud ja on nüüd osa kogudusest,
nii et, see on olnud väga õnnistatud aeg.
Nii et, kui me siis lõpetasime oma tegevuse pastoritena,
siis see oli kui üks kindel koht me teenistuses.
Viskasime ikka nalja, öeldes, et meil on Elu Sõnas kaks kogudust -
pühapäevane kogudus ja kolmapäevane kogudus.
Sest neis käisid ikka väga pikka aega erinevad inimesed.
Kolmapäevaõhtune kogudus oli märgatavalt suurem
kui pühapäevane kogudus.
Kuid usume, et see asi tasakaalustub,
sest kogudus ei tähenda vaid jumalateenistusi.
Koguduses küll toimuvad jumalateenistused
ja kogudus vajabki jumalateenistusi,
kuid kogudus ei tähenda vaid Jumala teenimist ja teenistusi,
vaid kogudus kätkeb endas inimesi, kes on saanud usklikuks
ja kelle Jumal on ühte liitnud,
et nad võiks ühiselt evangeeliumiga edasi minna.
Nii nagu meil ka õnneks on olnud.
See on eeldavasti ka tänu sellele evangelisti armule,
mis mulle on antud,
et oleme olnud väljapoole suunduvad.
Nii olime ülimalt rõõmsad, kui kohtasime kord tänaval üht naist,
kes tuli meile tere ütlema ja ütles,
et ta sai ühel turul päästetud, kus me olla jaganud hernesuppi.
Nii et, ta sõi me suppi ja kuulas me laule,
võttes seepeale Jeesuse vastu ja sai päästetud.
Need on need kõrghetked, mida oleme kogenud.
Nüüd aga siis Jumala Sõna õpetuse juurde
ja meie tänaseks teemaks on juhtimine.
Juhid on vajalikud
nii ühiskonnas kui koguduses,
kohalikul ja maa tasandil
ning rahvusvaheliselt samuti.
Juhid on vajalikud.
Küsimus pole inimese enda idees, kus keegi võib öelda: "Tahan juhtida."
Eks see või muidugi nii ka olla,
kuid ennekõike on tegu Jumala ideega.
Jumal on see, kes on loonud nii ühiskonna kui koguduse selliselt,
et seal on juhtivad isikud, kes kannavad suuremat vastutust.
Nad on ühtpidi tavalised inimesed,
kuid samas on neil oma kindel ülesanne.
Juhiks olemine nõuab ka oskusi Jumalalt.
Seda eriti vaimulike juhtide puhul, kes tahavad ja julgevad juhtida.
Olen ise ikka mõelnud, et mu ülesanne juhina
ei tähenda kõigile ideedele alla kirjutamist.
Räägin hetkel siis pastoritest ja vaimulikest juhtidest.
On neid, kellele meeldivad need juhid,
kes on nendega alati nõus ja ühel meelel.
Kuid me peame julgema olla ka erimeelt,
kui Jumal näitab, et asjad pole päris sellised,
millistena me oleme neid näinud.
Asjade korrigeerimise võimalus puudutab nii koguduse liikmeid
kui sedagi, et juhil peab omakorda olema juht.
Pastoril peab olema keegi teine pastor,
sest on äärmiselt kahetsusväärne,
kui pastoril puudub isik, kes võiks nö vaadata ta ellu.
Olen oma elus soovinud alati, et kui mu pastor on mu pastor,
siis tal peab ka olema õigus rääkida mu ellu
ja öelda, kui mõni asi on hästi tehtud või mõni mu mõte või suund on hea,
või tal on ka õigus öelda, et vaataksin mõned asjad üle
ja oleksin ettevaatlik
ning küsiksin Jumalalt veel üle, kas mõni asi ikka on Tema tahe.
Vot selliseid juhte on meil tarvis.
Kuid siinkohal loeme Jumala Sõnast mõned kirjakohad.
1. Timoteose 3:1 on öeldud: "See on ustav sõna.
Kui keegi igatseb ülevaatajaametit, siis ta igatseb üllast tööd."
On ilmselge, et kui tahame olla koguduse ülevaatajad või juhid.
"Ülevaataja" viitab eelkõige pastorile või karjasele,
kes karjatseb ja kelle ülesanne on toita oma lambaid.
Ta ülesanne on ka hoida ja kaitsta oma lambaid huntide eest
ning samas ka pügada nende villa,
et lambad ehk kogudus tunneks end hästi.
Nii et, pastoril on erinevaid ülesandeid.
Kuid kui me igatseme seda rolli,
mis selle piiblisalmi põhjal jätab mulje,
otsekui see oleks me enda idee,
siis samas ma ei usu seda.
Sest nagu tavaliseltki prohvetliku sõnaga,
siis prohevt kinnitab oma sõnaga.
Räägin siis isiklikest asjadest, mida prohveteeritakse
ja mida paljud igatsevad neid kuulda.
Prohvet kinnitab seda, mis on mu sees juba olemas;
seda, millest Jumal on mulle juba rääkinud.
Seetõttu ka, kui saad mõne prohvetliku sõna,
mis on sinu jaoks võõras ja kummaline
ja miski sinus ei ütle "Aamen" ega "Halleluuja!" selle peale
ning see ei tekita sinus mingit rõõmu,
siis pane see sõnum nö riiulile ootama oma võimalikku aega.
Ja samas võib ka olla, et seda aega ei tulegi,
kuna see sõnum ei pruukinud olla üdini õige.
Isegi, kui suur osa sellest oli.
Mida ma aga öelda tahan, on see, et kui keegi palvetab su eest
ja edastab sulle kui sõnumi või vihje,
et Jumal tahab kasutada sind koguduse karjasena
või karjase abilisena,
siis see peaks olema kinnitav sõna.
Seetõttu usungi, et Jumal räägib esmalt sulle
ja kinnitab seda seejärel teiste inimeste kaudu.
Vahel aga, kui me ei usalda eriti seda, mida Jumal on öelnud
või mida Ta kellegi teise kaudu on öelnud,
siis võid rahulikult oodata ja see sõnum saab korduma.
Jumal annab oma sõnast uuesti teada,
sest kui Ta on midagi otsustanud või plaaninud,
siis Ta tahab ka, et see sünniks.
Nii et, selles mõttes ei pea stressama ega aja pärast muretsema.
Kui me muidugi peaks ootama kogu eluaja,
siis see võib ehk pisut ärevaks teha.
Kuid mida ma öelda tahan, on, et sa võid öelda Jumalale:
"Jumal, kui see olid Sina ja Sina ise rääkisid neid asju mulle,
siis palun ka kinnita seda."
Olen viimasel ajal märganud, et kui oleme olnud olukordades,
kus me pole päris täpselt teadnud, mis suunas edasi minna,
siis korraga on tulnud keegi inimene, keda me pole osanud ettegi näha
ja toonud meile sõna Jumalalt.
Ta on öelnud: "Kui palvetasin su eest, siis Jumal kõneles ja ütles järgmist..."
Nii olen saanud sama sõna veel 3-4 korda peale sedagi
ja ma olen mõistnud, et Jumal ise on selle kõige taga.
"Kui keegi igatseb ülevaatajaametit, siis ta igatseb üllast tööd.
Ülevaataja peab siis olema laitmatu: ühenaisemees, kaine, mõõdukas,
kombekas, külalislahke, osav õpetama,
kes ei ole joomar ega kakleja, vaid leebe, rahupüüdlik ja rahahimuta,
kes oma peret hästi juhatab
ja kelle lapsed elavad kuulekuses ja kõigiti väärikalt.
Sest kui keegi ei oska juhatada oma peret,
kuidas ta võib kanda hoolt Jumala koguduse eest?"
Ja siis on seal veel öeldud, et tegu ei saa olla vastpöördunuga.
Usun, et see on üks suur viga, mida kogudused tihti teevad,
et vastpöördunud inimesi -
isegi, et nad on tuntud või teatud vallas väga andekad,
seatakse koheselt teistele eeskujuks, keda järgida.
Usun, et parem oleks kaitsta inimesi, kes on alles maailmast tulnud
ja päästetud saanud.
Tänu Jumalale nende pääste eest, kuid iga asja jaoks on oma aeg.
Nii ei peaks koguduse karjane olema alles vastpöördunu,
vaid ta vajab pisut aega.
Küsid, kui pikk see aeg peaks siis olema?
Ma ei oska sellele vastata,
sest ma ei usu,
et peaksime selles osas ka ülimalt kategoorilised olema,
otsekui öeldes: "2,5 aastat ja 4 päeva."
Usume, et Jumal tegutseb eriviisidel ja erinevas rütmis.
Küll aga usun, et mõne aasta võiks ikka oodata.
Usun ka, et hea märk juhi puhul, kes tahab saada teiste juhiks, on see,
kui ta hakkab aitama teisi juhte,
enne, kui ta ise astub peamise vastutaja rolli.
Nii on esmalt hea aidata teisi ja otsida võimalusi selleks.
Otsida võimalusi selleks.
Karismaatilistes ja nelipühi ringkondades
räägitakse sageli võidmisest.
Usun siiralt, et võidmine on see, mis kannab juhti ja ta tegemisi,
et ta saaks täita oma Jumalalt saadud ülesannet.
Kuid kui olen alles vastpöördunu
ja mu seesmine hääl ütleb, et Jumalal on mulle üks ülesanne,
siis miks mitte hakata algul aitama teisi juhte,
ammutades samal ajal nende armust, võidmisest ja tarkusest.
See on alati väärt teha kõiki praktilisi asju.
Me Piaga ise tegime nii -
olime koguduses ja aitasime seal kaasa.
Olime kohe innukalt kaasas. Eriti veel siis, kui meil lapsi polnud.
Kuid isegi, kui meil juba lapsed olid,
võtsime nad kaasa ja tegutsesime ikka edasi.
Ma olin vahel pastorile autojuhiks,
sõidutades teda ühelt teenistuselt teisele.
Olin õnnelik ja rõõmus selliste võimaluste üle,
mõtlemata kordagi:
"No sellest saame kindlasti mingit kasu!"
See oli me eluviis.
Usun, et sinulgi tasuks seda proovida.
Kui koged,
et Jumala Vaim annab sulle endast teatud aladel eriliselt märku -
seda siis ka juhtimise vallas,
siis viibi nende seltskonnas ja aita neid, kes on läinud sinu eel.
Aita kanda nende koormaid ja ole nende kõrval.
Ole ka ustav ja usaldusväärne.
Võin öelda, et juhi jaoks pole midagi hullemat,
kui see, et sa ei saa loota inimeste peale.
Nii et, ole usaldusväärne.
Kui oled midagi lubanud, siis tee seda
ja sa näed, kuidas ka Jumal märkab seda kõike
ja Ta aitab sind edasi.
Loeksin veel ka Efeslaste 4. peatükist.
Räägime täna juhtidest ja juhtimisest,
mistõttu on oluline näha,
kuidas Paulus räägib Püha Vaimu juhtimisel salmis 8,
et Jumal on "andnud inimestele ande.”
Ta jätkab sama mõtet salmis 11
ja ütleb: "Tema on see, kes on pannud mõned apostleiks..."
Seega, juhiks olemine on and.
See pole mingi nõue Jumalalt
ega sõltu ka sellest,
kui su suguvõsas on mitu põlve jutti teenitud teatud valdkondades.
See on Jumala and.
"Kes on pannud mõned apostleiks ja mõned prohveteiks
ja mõned evangelistideks, mõned karjaseiks ja õpetajaiks,
et pühi inimesi valmistada abistamistööle
Kristuse ihu ülesehitamiseks."
Siin me näeme,
mis on vaimuliku juhi ülesanne koguduses.
Usun, et me teenime seal, kus me oleme.
Juhtide ülesanne on aidata usklikel kasvada oma usus
ja aidata usklikel ehitada kogudust,
et kogudus saaks tugevamaks, laieneks ja vallutaks lisamaid,
viies evangeeliumi edasi nii kaugele kui vähegi võimalik.
Jumal annab taolisi ande ja ehk oled sina üks neist.
Ma olen tänulik Jumalale, et võin olla üks neist andidest
ja ehk oled sinagi, otsides Jumalat.
Parim nõu, mida sulle anda võin, on see,
et jätkaksid edasiminekut ja teenimist.
Et jätkaksid edasiminekut ja teenimist, kaasates end mõnda tegevusse.
Sa lähed edasi ja teenid,
sest Jumal on see, kes teab kõike ja ka avab uksi.
Kuniks peame end lausa näpistama, et uskuda, on see ikka kõik päris?
Kuid see on, sest Jumal on hea ja Ta tahab aidata meil liikuda edasi.
Tahan palvetada su eest, hea sõber,
kellel sul on teenija süda ja kes sa koged teenija kutset.
Jeesus, kõik need, kes seda kogevad
ja kelle süda põleb praegu ühel erilisel moel,
kui nad kuulevad seda õpetust,
siis õnnista neid olema ustavad ja pikameelsed.
Õnnista neid ja lase neil kogeda, kui oluline on õiges kohas olek.
Isegi, kui kõik teised on erimeelt,
siis nemad võivad olla kindlad, et see on Jumala tee ja sõna
ning neil on tugev põhi all, mistõttu nad võivad jätkata seda teed.
Sa saad nägema, kuidas Jumala käsi on su üle
ja sa saad olema suureks õnnistuseks väga paljudele.
Aitäh, et olid täna meiega!
Ole õnnistatud ja kohtume taas me järgmises saates!
Kõike head!
Oleme nii tänulikud, et võime lasta eetrisse neid saateid.
Usume, et oled samuti tänulik,
et võid regulaarselt kuulda TV7's Jumala Sõna.
Tahame julgustada sind toetama TV7't helistades 900 1777 (hind 7 eur)
või tehes pangaülekande, leides me andmed www.tv7.ee
Suur tänu sulle!
Tõlge: Anne-Ly Raukas